

**PÕLTSAMAA NOORTEVOLIKOGU KOOSOLEKU PROTOKOLL**

**Koht:** Adavere koolimaja

**Aeg:** 09.01.2024 **algus** kell 16.00 **lõpp** kell 18.45

**Juhatas:** Iti Tõnts

**Protokollis:** Janne-Mari Järva

**Osa võtsid noortevolikogu liikmed:** Janne-Mari Järva, Andre Vahtrik, Olavi Reilent, Jaanus Noormägi, Genner Max Möldri, Kirke Ojasoo, Iti-Lorett Soolepp, Miia Rihanna Mikk, Daire Vahtra, Iti Tõnts, Andra Adele Andruse

**Kutsutud/osalesid:** arendus- ja kommunikatsioonispetsialist Jan Müür.

**Koosoleku päevakord:**

PÄEVAKORD

1. Koostööleppe koostamine
2. Küsitluste kokkuvõte
3. Tegevuskava koostamise algus
4. Eesmärkide püstitamine
5. Noorte omaalgatuslike projektide taotluste hindamise komisjon (5 liiget)
6. Valla 2024. aasta eelarve eelnõu
7. Jooksvad küsimused

**Päevakorrapunkt 1: Koostööleppe koostamine**

**Teema**: Esimees Iti Tõnts andis ülevaate, miks võiks koostada noortevolikogu liikmete vahelise koostööleppe. Toimus ajurünnak, milline võiks olla toimiv noortevolikogu. Pakuti välja järgnevad ideed. Kõik suhtlevad ja jagad infot. Usaldus - kõigil oma ülesanne ja me usaldame, et ta teeb selle ära. Julgeme öelda oma arvamust ja küsida abi, kui seda vaja. Oleks võimalikult aus. Poleks solvumist. Kui keegi küsib arvamust, siis see oleks aus. Info jagamine, puudujatele kokkuvõte tegemine. Sõnumitele tuleb vastata, mitte jätta küsimused õhku. Tähtaegadest kinnipidamine. Õpime üksteist tundma-lõbusid koosviibimisi, koolitused. Tunnustamine- ütled näiteks aitäh jne.

**Otsustati**: Võta info teadmiseks ja juhatusel koostada koostööleppe dokument. Kinnitamisele suunata järgmisel koosolekul.

**Päevakorrapunkt 2 küsitluse kokkuvõte**

**Teema**: Noortevolikogu esimees Iti Tõnts andis ülevaate noorte küsitluse tulemustest. Peamiste märksõnadena sai küsitlusest välja lugeda järgnevad mõtted. Puhas õhk ja keskkond. Sportimine hea. Rohkem üritusi noortele +16, kontserdid, aga noorte pärased esinejad. Harivad loengud. Laiendada noorte suvepäeva, et väljastpoolt Põltsamaad saaks ka osaleda. Koolitoidu kvaliteet. Vähe pidusid ja vabaaja veetmis kohti. Noorte tervis - 53 inimese suund pöörata rohkem tähelepanu depressioonile. Veipimine on SUUR PROBLEEM ja koolikiusamine ikkagi levib jätkuvalt. Noorte omaalgatus, keegi kes räägib oma kogemusest, oma vaimsest tervisest vms. Parem info jagamine kooli. Noorte kultuur puudub ja võiks olla rohkem üritusi.

**Otsustati:** Võtta info teadmiseks

**Päevakorrapunkt 3 tegevuskava koostamise algus.**

**Teema**: Esimees andis ülevaate, milline võiks tegevuskava alus välja näha. Toimus tegevuskava koostamine ja dokumendi loomine. Loodud töögrupid pakkusid ideid, mida aasta jooksul teha. Toimus ühine arutelu. Arutati võimalikke suve üritusi valla noortele ja õpetajatele. Arutati kino võimalusi lossis ja ka kultuurikeskuses. Ideed koolitoidu osas ja kuidas selle probleemiga tegeleda. Igasuguste ürituste korraldamine ja meeskonna vaimu hoidmine. Tegevuskava dokument loodi ja täideti ühise arutelu käigus.

**Otsustati**: Loodud tegevuskava dokument suunata järgmisel koosolekul kinnitamisele.

**Päevakorrapunkt 4 eesmärkide püstitamine.**

**Teema**: Kiireloomuliste ülesannete jagamine ja vastutavate määramine

**Otsustati**: Võtta info teadmiseks.

**Päevakorrapunkt 5 noorte omaalgatuste projektide taotluste hindamise komisjon (5 liiget)**

**Teema**: Valiti komisjoni liikmed - Kirke Ojasoo, Andre Vahtrik, Robin Martti Lääts, Andra Adele Andruse, Selena Targama.

**Otsustati**: Kinnitada komisjon.

**Päevakorrapunkt 6 valla 2024. aasta eelarve eelnõu.**

**Teema**: Põltsamaa valla arendus- ja kommunikatsioonispetsialist Jan Müür andis ülevaate, kuidas toimub valla eelarve koostamine ja menetlemine. Vaadati üle ka vallavalitsuse poolt esitatud muudatusettepanekud ja 2024. eelarve peamised kulu ja tulu read. Tutvusime omavalitsuse eelarve toimimise loogikaga. Põltsamaa valla kodulehel võimalik jooksvalt jälgida eelarve täitmist.

**Otsustati**: Võtta info teadmiseks.

**Päevakorrapunkt 7 jooksvad küsimused.**

**Teema**:

1. Omaalgatuse projekt 250 eurot. Selleks kampaania tegemine ja materjalide loomine (video). Projekti tutvustamine koolides. Fookuses põhikool ja gümnaasium.
2. Järgmine korraline koosolek 06.02 Puurmani mõisakoolis kell 16:00.

**Otsustati**: Võtta info teadmiseks.

**Protokolli kinnitavad oma allkirjaga:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iti Tõnts

noortevolikogu esimees

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Janne-Mari Järva

protokollija